ספרייתו הגדולה בנושאי הכישוף והלהטים הועברה לרשות ספריית הקונגרס בוושינגטון.
מורשתו.
הודיני הותיר מורשת של גישה ספקנית לטענות באשר לעל-טבעי. הוא השאיר אחריו "עוקץ" אחרון ליריביו הספיריטואליסטים: זמן קצר לפני מותו סיכם עם אשתו, בס הודיני, כי אם ישנם חיים אחרי המוות, ינסה לתקשר אתה. כדי שתוכל להבחין בין מדיומים אמיתיים לשרלטנים, הם סיכמו מראש על הודעה שיעביר לה. בכל ליל כל הקדושים במהלך עשר השנים שלאחר מותו קיימה בס את ההסכם ביניהם, וניסתה לתקשר עם בעלה המנוח בעזרת סיאנסים שערכו מדיומים שונים. כל הניסיונות נכשלו, ולאחר הסיאנס הכושל האחרון כיבתה בס את הנר שהשאירה דולק כל השנים על-יד תמונתו. מאוחר יותר, ב-1943, אמרה כי "עשר שנים הן זמן ארוך דיו לחכות לכל אדם".
בשנת 1953 יצא לקולנוע סרט בדיוני ברובו על חייו, בכיכובו של טוני קרטיס.
בשנת 2000 נבחר על ידי קוראי המגזין "Skeptical Inquirer" (מגזין למדע ולחשיבה ביקורתית) לאחד מעשרת הספקנים הגדולים בכל הזמנים, יחד עם אלברט איינשטיין, ואחרים.
ב-3 ביולי 2002 הנפיקה רשות הדואר האמריקאית בול הנושא את תמונתו.
בשנת 2014 הוציאה רשת פוקס מיני סדרה בת שני פרקים על חייו של הודיני.
הרי הודיני
דיסציפלינה
דִּיסְצִיפְּלִינָה (באנגלית: discipline בעברית: על פי האקדמיה ללשון העברית: תְּחוּם דַּעַת, תְּחוּם חֵקֶר) היא ענף של ידע, אשר נלמד או נחקר באורח רשמי במערכת החינוך או באקדמיה, בו בעלי מקצוע מתמחים ובבסיסו עומדת שיטה מוסכמת.
דיסציפלינה אקדמית היא תחום-דעת שבו מבוצע מחקר אקדמי, בדרך כלל באוניברסיטאות. הדיסציפלינה מוגדרת בדרך כלל על ידי כתבי-עת אקדמיים ואגודות מקצועיות, היוצרים שיח פנימי של התחום.
דיסציפלינות אינן סטטיות, כי הן משתנות עם התפתחות הידע האנושי, ועם קבלתם של תחומים נוספים אל מאגר הידע הנלמד באוניברסיטאות. באוניברסיטאות האירופאיות הקלאסיות היו מקובלות בעבר רק ארבע דיסציפלינות (תאולוגיה, רפואה, משפטים, ואמנויות), אך כיום המספר גדול בהרבה. דיסציפלינות רבות מחולקות לתת-דיסציפלינות ("ענפים"), אשר קווי התיחום ביניהם הם לעיתים קרובות שרירותיים ולא ברורים.
בתחום החינוך, כל מקצוע הנלמד בבית הספר מכונה "דיסציפלינה". מבנה של דיסציפלינה מעין זו מושתת על מספר גורמים: הנחות יסוד, מטרות, כללים, אופן ארגון החומר, ודרכי ההערכה.
תחום דעת המשלב דיסציפלינות אחדות מוגדר כאינטרדיסציפלינרי - בין-תחומי.
תחום דעת המשלב מספר רב של דיסציפלינות מוגדר כמולטידיסציפלינרי - רב-תחומי.
ביקורת על התבססות מערכות החינוך על תחומי הדעת.
רבים מהחוקרים מבקרים את ההתבססות הבלעדית בתוכניות הלימודים של רוב מערכות החינוך על תחומי דעת. ביקורת זו נובעת מהעבודה כי כמות תחומי הדעת הקיימים היום בעולם הוא גדול מאוד, עובדה המחייבת מחנכים לבחור את תחומי הדעת בהם הם רוצים להתמקד. נכון לשנת 2008 הכיר משרד החינוך רשמית ב-998 מקצועות אותן אפשר ללמד בבתי הספר. ביקורת נוספת נשמעת על החלוקה לתחומי דעת היא העובדה כי תחומי הדעת מתחדשים חדשות לבקרים ואין אפשרות להדביק את קצב ההתרבות שלהם.
הודיני
שוק פורטובלו
שוק פורטובלו (באנגלית: Portobello Road Market) הוא שוק עתיקות פתוח בדרך פורטובלו, באזור נוטינג היל שבמערב לונדון.
יום פעילותו העיקרית של השוק הוא שבת, אז נמצאות בו עגלות רבות של עתיקות וכן נמכרים פירות, ירקות ופרחים. בשאר ימות השבוע פתוחות חנויות העתיקות הרבות שלאורך רחוב השוק.
השוק החל לפעול במאה ה-19 כשוק מזון (בעיקר ירקות ופירות). בשנות ה-60 של המאה ה-20 החלו לפעול בשוק סוחרי עתיקות.
השוק משמש כאתר התרחשות עיקרי בסרט של אולפני וולט דיסני משנת 1971 "המיטה המעופפת" בכיכובה של אנג'לה לנסברי, ואחד השירים בסרט נקרא על שמו של השוק. גם הזמר קט סטיבנס כתב שיר על השוק.
הרחוב הוא האתר העיקרי שבו מתרחשת עלילת הסרט "נוטינג היל" שבו משחקים ג'וליה רוברטס ויו גרנט.
כריס מורנה
מריה כריסטינה דה ג'אקומי (בספרדית: María Cristina De Giácomi; נולדה ב-23 באוגוסט 1956) המוכרת בשם כריס מורנה היא דוגמנית לשעבר, כותבת, משוררת, מפיקה מוזיקלית ומפיקת טלנובלות ארגנטינאית, בעיקר לילדים ולבני נוער.
מורנה הפיקה בין היתר את הסדרות "קטנטנות", "קיץ נצחי", "המורדים", "פינת אור", "פלוריסיינטה", "אלמה פיראטה" ו"כמעט מלאכים".
ביוגרפיה.
נולדה בבואנוס איירס, ארגנטינה. כריס מורנה החלה את דרכה כדוגמנית בנעוריה, היא דגמנה לחברת הג'ינסים "Lee". לאחר מכן היא הנחתה את התוכנית "Voltop", שם היא הכירה את המפיק גוסטבו יאנקלביץ'. מאוחר יותר הפך ינאקלביץ' למנהל ערוץ "Telefe". יאנקלביץ' ומורנה נישאו ב-1972 ונולדו להם שני ילדים. בתם הבכורה הייתה שחקנית הטלנובלות רומינה ז'אן. השניים התגרשו ב-1995.
בתה, השחקנית רומינה ז'אן, נפטרה ב-28 בספטמבר 2010 בגיל 36, כאשר סיבת המוות הייתה דום לב. כתוצאה מפטירתה הפתאומית של בתה החליטה מורנה לא להמשיך לעונה חמישית לסדרת הנוער המצליחה "כמעט מלאכים".
קריירה.
משחק.
תפקידה הראשון כשחקנית היה בסדרה "רומינה", בטלוויזיה הארגנטינאית בשנת 1980. היא המשיכה להופיע בסדרות טלוויזיה שונות, וקריירת המשחק שלה הלכה ונסקה במהלך שנות ה-80.
בין השנים 1991 -1994 הופיעה כמנחת שעשועון טלוויזיה הנקרא "Jugate conmigo" (תשחק איתי) ושיחקה בכמה סרטים טלוויזיוניים, במקביל להמשך המשחק בסדרות עלילתיות.
הפקה.
בשנת 1994 פרשה ממשחק, והחלה לעבוד כמפיקה. באותה השנה הציעה לדירקטוריון חברת הטלוויזיה "Telefe" להפיק סדרה העוסקת בילדים ובנערים השוהים בבית יתומים, והדירקטוריון קיבל את ההצעה, וכך נוצרה ב-1995 "קטנטנות" שהפכה עד מהרה להצלחה גדולה. בקטנטנות שיחקה גם בתה של מורנה, רומינה ז'אן. מורנה הייתה גם מעורבת בכל ההפקות הנוספות של קטנטנות - אלבומי דיסקים, הופעות תיאטרון ב"גראן רקס" שבבואנוס איירס ועוד. מורנה כתבה, הלחינה והפיקה את כל שירי הסדרה, ובכלל כתבה והלחינה בחייה למעלה מ-600 שירים.
בין השנים 1998 -2000 הפיקה מורנה, במקביל ל"קטנטנות", טלנובלת נוער בשם "קיץ נצחי" ("Verano del '98") שזכתה להצלחה בארגנטינה. בשנת 2001 הייתה צפויה להפיק את העונה השביעית ל"קטנטנות" אך עקב המשבר הכלכלי שפקד את ארגנטינה באותה התקופה הוחלט שזוהי תהיה עונתה האחרונה של הטלנובלה שהייתה קצרה מהמתוכנן.
בשנת 2002 הפיקה את טלנובלת הנוער המצליחה "המורדים", וב-2003 הפיקה במקביל את טלנובלת הילדים "פינת אור" ששימשה כמעין המשך ל"קטנטנות", אך לא הצליחה לשחזר את הצלחתה של הסדרה "קטנטנות". על אף כישלון "פינת אור" בטלוויזיה המקומית, בישראל היא נישאה על גלי ההצלחה המסחררת של "קטנטנות", עד כדי יצירת תקדים בו נוצר מופע בימתי (בדומה לאלו שנוצרו ל"קטנטנות") שהוצג בישראל בלבד, במקביל להופעות "המורדים" במדינה.
בין השנים 2004 –2005 הפיקה מורנה את הטלנובלה "פלוריסיינטה" שהפכה תוך מספר שבועות להצלחה עצומה בארגנטינה, וב-2005 הפיקה במקביל את הסיטקום המצליח "Amor Mio" (בעברית - אהוב/ה שלי) בכיכובה של בתה, רומינה ז'אן ודמיאן דה סנטו.
בשנת 2006 מורנה הייתה אחראית על שתי הפקות חדשות - האחת, טלנובלת נוער נועזת בשם "אלמה פיראטה", והשנייה "קטנטנות 2006" שהייתה באופן רשמי עונה שמינית ל"קטנטנות".
את שנת 2007 הקדישה מורנה להפקת טלנובלת הילדים ונוער "כמעט מלאכים".
בשנת 2008 עלו לשידור שתי הפקות חדשות של מורנה - סיטקום בשם "Bella y Bestia Son" (היפה והחיה) בה כיכבו אותם השחקנים הראשיים של "Amor Mio" ועונה שנייה לסדרה "כמעט מלאכים".
בשנת 2009 עלתה העונה השלישית של הסדרה "כמעט מלאכים". באותה השנה הפיקה מורנה סיטקום בשם "ג'ייק ובלייק" בהשתתפות בנחמין רוחאס.
בשנת 2010 עלתה הסדרה "כמעט מלאכים" לעונה רביעית. בשל מות בתה רומינה ז'אן באותה השנה, מורנה החליטה לא להמשיך עם "כמעט מלאכים" לעונה חמישית אף על פי שכבר נכתבה.
מורנה לקחה הפסקה של כשלוש שנים, וב-2013 החלה להפיק סדרה חדשה שנקראת "אליאדוס".
בשנת 2018 הפיקה מורנה הופעה לזכר בתה רומינה ז'אן, שהתקיימה בתיאטרון הגרנד רקס שבבואנוס איירס, וחלק ממשתתפי ההופעה היו שחקני סדרותיה של מורנה "קטנטנות", "המורדים" ו"כמעט מלאכים".
קשריה עם יאיר דורי.
לאחר שמורנה הסתכסכה עם ערוץ Telefe, היא החלה לעבוד בשיתוף עם המפיק הישראלי יאיר דורי. שיתוף הפעולה ביניהם נגמר כעבור כשנתיים, לאחר שסיימו את ההפקה המשותפת של "פלוריסיינטה". שניהם עבדו ביחד בסדרות של "המורדים", "פינת אור" ו"פלוריסיינטה". השניים פירקו את קשרי העסקים ביניהם לאחר סכסוך, ורוב הצוות שעבד שנים עם מורנה עבר לעבוד עם יאיר דורי בהפקת סדרות חדשות. לאחר הפרידה מהשותפות עם יאיר דורי, חזרה מורנה לעבוד עם ערוץ Telefe.
טקילה
טֶקילה (מספרדית: Tequila) הוא משקה אלכוהולי מזוקק ממשפחת המשקאות הלבנים, המיוצר אך ורק באזורים ספציפיים בחמש מדינות במקסיקו, בעיקר בסביבות העיר טקילה, במדינת חליסקו שבמקסיקו.
הטקילה מיוצרת מהליבה של שיח אגבה מדברי, הנקרא אגבה כחולה (שם מדעי: "Agave tequilana"), והנפוץ במקסיקו (אינו סוג של קקטוס, למרות האמונה הרווחת).
כדי לקרוא למשקה מזוקק טקילה הוא צריך לעמוד בסט תקנות מפורט שמפורסם ונאכף על ידי מועצת ויסות הטקילה המקסיקנית. התנאים הבולטים הם: